La policia espanyola deté un altre home acusat d'amenaces a Carrizosa per Twitter
La policia espanyola ha detingut un home de 48 anys a Reus per acusat d'haver amenaçat de mort el diputat i portaveu de Ciutadans al parlament, Carlos Carrizosa, el 25 de maig. Segons la policia espanyola, l'home va publicar nou missatges amb amenaces, insults i justificant 'qualsevol tipus de lluita com a vàlida'. Un jove de Premià de Mar també va ser detingut acusat d'haver-lo amenaçat a Twitter. Dies després, Carrizosa va denunciar els fets i la policia va iniciar una investigació. Després de declarar davant de la policia espanyola, va quedar en llibertat amb càrrecs i amb l'obligació de comparèixer davant el jutjat quan se'l requereixi per un presumpte delicte d'amenaces de mort, d'odi i contra els drets fonamentals. El 25 de maig, el parlament va celebrar un ple en què Carrizosa va retirar un dels llaços grocs que es trobava a la bancada del govern, que aleshores encara no estava constituït, i el president de la cambra, Roger Torrent, va acabar optant per suspendre la sessió temporalment.
D'on és el jove detingut per amenaçar a Carrizosa a Twitter?
Premià de Mar